Diari Oficial de la Generalitat Valenciana


Sumari del DOGV 7237, del 20-03-2014 (2014/2209)

RESOLUCIÓ de 10 de març de 2014, del director general de Centres i Personal Docent, per la qual, en execució de sentència del Tribunal Superior de Justícia de la Comunitat Valenciana, es modifica la nota de Lucía Nieves Alonso García en la llista d'aspirants seleccionats en les proves selectives convocades per Resolució de 27 d'abril de 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7237

Data del DOGV
:   20-03-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/2209


Data del document
:   10-03-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 10 de març de 2014, del director general de Centres i Personal Docent, per la qual, en execució de sentència del Tribunal Superior de Justícia de la Comunitat Valenciana, es modifica la nota de Lucía Nieves Alonso García en la llista d'aspirants seleccionats en les proves selectives convocades per Resolució de 27 d'abril de 2010. [2014/2209]  
Per Resolució de 27 d'abril de 2010, de la Conselleria d'Educació (DOCV 6257, 30.04.2010), es van convocar procediments selectius per a l'ingrés, accessos i adquisició de noves especialitats a cossos docents, en el qual va participar Lucía Nieves Alonso García per l'especialitat de Processos de Gestió Administrativa del cos de professors tècnics de Formació Professional, en el qual va resultar seleccionada i, conseqüentment, nomenada funcionària en pràctiques per Resolució de 17 de setembre de 2010, de la Direcció General de Personal de la Conselleria d'Educació, i, finalment, nomenada funcionària de carrera per Orde EDU/3435/2011, d'1 de desembre.  
Havent interposat la senyora Alonso un recurs d'alçada contra les qualificacions assignades en la fase de concurs i posteriorment un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, la Secció Segona de la dita sala ha dictat la sentència número 268/2013, amb el contingut literal següent:  
«Estimem parcialment el recurs interposat (?) en nom i representació de la senyora Lucía Nieves Alonso García contra la presumpta desestimació del recurs d'alçada formulat contra la puntuació definitiva atorgada pel tribunal V3 en la fase de concurs del procediment selectiu convocat per Resolució de 27 d'abril de 2010, expressament estimat en part per Resolució de 22 d'octubre de 2010, les declarem contràries a dret i les anul·lem, deixant-les sense efecte, respecte a la no-valoració del seminari Freinet de la UV (III. Altres mèrits).  
  
Reconeixem el dret de la recurrent a l'increment amb 0,5 punts del total de la baremació de mèrits, que és de 7,5625 punts, amb les conseqüències que es deriven d'esta puntuació en la final del procés.»  
  
No admés per la Sala Contenciosa Administrativa del Tribunal Suprem el recurs de cassació número 1863/2013, amb data 19 de febrer de 2014, va tindre entrada en esta conselleria un escrit del Tribunal Superior de Justícia de la Comunitat Valenciana «perquè es porte a pur i degut efecte el que s'ha acorda», i en virtut d'això, resolc:  
Afegir 0,5 punts en l'apartat 3.1. del barem de mèrits a Lucía Nieves Alonso García, aspirant seleccionada per l'especialitat de Processos de Gestió Administrativa del cos de professors tècnics de Formació Professional, en el marc del procediment selectiu convocat per Resolució de 27 d'abril de 2010, de la Conselleria d'Educació, per la qual cosa la seua puntuació global passa a ser de 7,7338 punts, de manera que queda, no obstant això, inalterada la seua posició en la llista d'aspirants que superen el concurs oposició.  
Contra la present resolució podrà interposar-se un incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 10 de març de 2014.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.